WILLIAM BLAKE    TIIGER    Tiiger! Tiiger! Lõõmav leek  Ööde metsas murrad teed.  Mis surematu käsi, silm,  Lõi sulle korrapära, hirm?    Sügavas või kõrges ilmas  Läidet leegid sinu silmas?  Ja mis tiib küll kannab seda  Tuld kes kammitseb su kehas?    Kust see jõud, see hirmus taid,  Et su sooned põimit said?  Kui su süda lõpuks lõi,  Kelle käte, jalge võim?    Mis alasi? Mis haamer see?  Mis ääsil said su mõtted tee?  Kelle kätes peituv jõud  Talitseb sind, surmaõud?    Tähed peost kui lasid piigid,  Nutsid märjaks taevariigid,  Kas naeratas ta, kui sind nägi?  On's Talle loonud sama vägi?    Tiiger! Tiiger! Lõõmav leek  Ööde metsas murrad teed.  Mis surematu käsi, silm,  Sul andis korrapära, hirm?      ***  Jah, seda on tõlgitud eesti keelde tuhat vähemalt 7 korda enne mind, aga noh, andke andeks. Leidsin, et blogisse võib selle ikka üles panna. Õigupoolest just see, et vähemalt  seitse tõlget oli olemas, mind küllale veel oma piskut lisama andma innustaski.  Tõlge pärineb aastast 1997.